Source: https://www.finlex.fi/fi/laki/alkup/2017/20171044
Timestamp: 2019-11-14 11:06:50+00:00
Document Index: 22836685

Matched Legal Cases: ['§ 2', '§ 2', '§ 1', '§ 3', '§ 1', '§ 3', '§ 3', '§ 1', '§ 3']

Maa- ja metsätalousministeriön asetus… 1044/2017 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2017 › 1044/2017
Maa- ja metsätalousministeriön päätöksen mukaisesti säädetään eläintautilain (441/2013) 99 §:n 2 momentin ja eläimistä saatavista sivutuotteista annetun lain (517/2015) nojalla:
Tässä asetuksessa säädetään eläintautilakiin (441/2013) perustuvien ja eläimistä saatavista sivutuotteista annettuun lakiin (517/2015), jäljempänä sivutuotelaki, perustuvien kunnaneläinlääkärin suoritteiden maksullisuudesta sekä suoritteiden laskutuksessa noudatettavasta menettelystä.
Kunnaneläinlääkärin maksulliset suoritteet
Maksullisia kunnaneläinlääkärin eläintautilain ja sivutuotelain mukaisia tarkastuksia, todistuksia ja muita suoritteita ovat tämän asetuksen liitteessä olevassa maksutaulukossa luetellut suoritteet, joista peritään maksutaulukon mukainen maksu.
Suoritteiden laskutus
Kunnan on toimitettava toimijan laskuttamista varten tarpeelliset tiedot aluehallintovirastolle aluehallintoviraston vahvistaman kaavan mukaisesti viimeistään kahden viikon kuluessa siitä kun kunnaneläinlääkäri on suorittanut maksutaulukon mukaisen maksullisen suoritteen.
Kun aluehallintovirasto maksaa kunnalle korvauksen maksutaulukossa mainittujen tehtävien suorittamisesta laskutusta vastaan, on laskutuksessa noudatettava mitä eläinlääkintähuollosta annetun valtioneuvoston asetuksen 3 §:n 4 momentissa (971/2011) on säädetty laskuttamisesta.
Tämä asetus tulee voimaan 1 päivänä tammikuuta 2018 ja on voimassa 31 päivään joulukuuta 2020.
Suorite Euroa
1 Pakolliseen terveysvalvontaan liittyvä tarkastus ja tarvittaessa näytteenotto (ETL 8 § 2 momentti) 150,00
2 Vapaaehtoiseen terveysvalvontaan liittyvä tarkastus pitopaikassa ja tarvittaessa näytteenotto (ETL 9 §) 150,00
– kirjanpidon tarkastus muussa paikassa kuin pitopaikassa 50,00
3 Eläinten sperman keräys- tai varastointitoiminnan taikka alkioiden keräys- tai tuotantotoiminnan valvontaan liittyvä tarkastus ja tarvittaessa näytteenotto (ETL 54 § 2 momentti) 150,00
4 Lokeron valvontaan liittyvä tarkastus ja tarvittaessa näytteenotto (ETL 42 § 1 momentti) 150,00
5 Karanteenin valvontaan liittyvä tarkastus ja tarvittaessa näytteenotto (ETL 57 § 3 momentti) 150,00
6 Virallinen terveystodistus tai eläinlääkintötodistus (ETL 36 § 1 momentti 6 kohta, 41 § 3 momentti, 64 § 3 momentti tai 71 § 1 momentti) 50,00
– kunnaneläinlääkärin tarkastuskäynnin perusteella annetuista todistuksista peritään kuitenkin yhteensä vähintään 150,00
7 Eläinten tai tuotteiden maan rajat ylittäviin siirtoihin hyväksyttyjen toimijoiden valvontaan liittyvä tarkastus ja tarvittaessa näytteenotto (ETL 67 §) 150,00
8 Hyväksyttyjen kuljetusajoneuvojen desinfiointipaikkojen ja kuljetussäiliöiden vedenvaihtopaikkojen valvontaan liittyvä tarkastus (ETL 76 § 3 momentti) 150,00
9 Tuberkuliinitestaus tarkastuksen yhteydessä 150,00
10 Sivutuotelain valvontaan liittyvä tarkastus (sivutuotelaki 45 §) 200,00
11 Sivutuotealanlaitoksen ja toimijan rekisteröinti (sivutuotelaki 35 §) 65,00
12 Sivutuotealan laitoksen hyväksyntätarkastus (sivutuotelaki 35 §) 200,00
– sivutuotealanlaitoksen hyväksyntä 80,00
13 Lupa ruokkia eläintarhaeläimiä luokan 1 sivutuotteilla (sivutuotelaki 12 §) 50,00
14 Lupa käyttää luokan 1 aineista tutkimuksellisiin ja muihin erityistarkoituksiin (sivutuotelaki 12 §) 50,00
15 Säännösten noudattamatta jättämisestä johtuvaan ylimääräiseen valvontaan liittyvä tarkastus ja tarvittaessa näytteenotto (ETL 99 §:n 4 momentti) 150,00
Yllä mainitusta suoritteesta, jonka tuottaminen kestää matkustamiseen käytettävää aikaa lukuun ottamatta yli kaksi tuntia, peritään taulukon mukaisen maksun lisäksi 100 euroa jokaiselta kaksi tuntia ylittävältä alkavalta tunnilta.
Lisäksi suoritteesta, joka asiakkaan pyynnöstä tehdään:
– klo 16.15–22.00 välisenä aikana, peritään maksu 50 prosentilla korotettuna;
– klo 22.00–8.00 välisenä aikana tai sunnuntaina tai yleisenä juhla- tai vapaapäivänä, peritään maksu 100 prosentilla korotettuna.
1 § - Soveltamisala2 § - Kunnaneläinlääkärin maksulliset suoritteet3 § - Suoritteiden laskutus4 § - Voimaantulo- ja siirtymäsäännös